


[image: rajono nespalvotas]

ALYTAUS RAJONO SAVIVALDYBĖS TARYBA

[bookmark: _Hlk135321128]SPRENDIMAS
DĖL ALYTAUS RAJONO SAVIVALDYBĖS ŠEIMOS KOMISIJOS SUDARYMO IR JOS NUOSTATŲ PATVIRTINIMO

2023 m. rugpjūčio 29 d. Nr. K-179
Alytus


Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 ir 5 punktais, 22 straipsniu, Lietuvos Respublikos šeimos stiprinimo įstatymo 14 straipsnio 1 dalies 2 punktu, Alytaus rajono savivaldybės tarybos veiklos reglamento, patvirtinto Alytaus rajono savivaldybės tarybos 2023 m. balandžio 6 d. sprendimu Nr. K-15 „Dėl Alytaus rajono savivaldybės tarybos veiklos reglamento patvirtinimo“, 151 punktu, Alytaus rajono savivaldybės taryba 
n u s p r e n d ž i a:
1. Sudaryti Alytaus rajono savivaldybės tarybos 2023–2026 metų kadencijos laikotarpiui Alytaus rajono savivaldybės šeimos komisiją tokia sudėtimi:
Rimas Marčiulynas, Alytaus rajono savivaldybės tarybos narys;
Živilė Patinskaitė, Alytaus rajono savivaldybės tarybos narė;
Justas Truncė, Alytaus rajono savivaldybės tarybos narys;
[bookmark: _Hlk142553863]Giedrė Volungevičienė, Alytaus rajono savivaldybės administracijos Švietimo, kultūros ir sporto skyriaus vedėja;
Andrė Zenevičienė, Alytaus rajono savivaldybės administracijos Finansų ir investicijų skyriaus vedėja;
Ernesta Matonė, Alytaus rajono savivaldybės administracijos Socialinės paramos skyriaus vyriausioji specialistė (tarpinstitucinio bendradarbiavimo koordinatorė);
Jolanta Jakubauskienė, BĮ Alytaus rajono savivaldybės visuomenės sveikatos biuro direktorė;
Veronika Sadauskienė, VšĮ Alytaus šeimos pagalbos centro atvejo vadybininkė;
Dovilė Jankauskienė, Raitininkų kaimo bendruomenės valdybos narė.
2. Skirti komisijos pirmininku Rimą Marčiulyną, Alytaus rajono savivaldybės tarybos narį.
3. Patvirtinti Alytaus rajono savivaldybės šeimos komisijos nuostatus (pridedama).
4. Pripažinti netekusiu galios Alytaus rajono savivaldybės tarybos 2018 m. gruodžio 6 d. sprendimą Nr. K-217 „Dėl Alytaus rajono savivaldybės šeimos komisijos sudarymo ir jos nuostatų patvirtinimo“ su visais vėlesniais pakeitimais.
Šis sprendimas per vieną mėnesį nuo įsigaliojimo dienos gali būti skundžiamas Regionų apygardos administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.


Savivaldybės merė                                                                                              Rasa Vitkauskienė	

ALYTAUS  RAJONO SAVIVALDYBĖS ŠEIMOS KOMISIJOS NUOSTATAI


I SKYRIUS
BENDROSIOS NUOSTATOS

1.	Alytaus rajono savivaldybės šeimos komisijos (toliau – Komisija) nuostatai reglamentuoja Alytaus rajono savivaldybės tarybos (toliau – Savivaldybės taryba) Komisijos funkcijas, teises, darbo organizavimo ir sprendimų priėmimo tvarką bei kitus su Komisijos veikla susijusius klausimus.
2.	Komisija savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos šeimos stiprinimo įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos švietimo įstatymu, Lietuvos Respublikos socialinių paslaugų įstatymu, kitais Lietuvos Respublikos teisės aktais ir Alytaus rajono savivaldybės tarybos sprendimais, mero potvarkiais, kitais teisės aktais ir šiais nuostatais.
3.	Vykdydama savo veiklą Komisija bendradarbiauja su valstybės ir savivaldybės institucijomis ir įstaigomis, nevyriausybinėmis organizacijomis, kurios dirba su šeimomis ar joms atstovauja.

II SKYRIUS
KOMISIJOS TIKSLAS IR FUNKCIJOS

4. Komisijos tikslas – padėti įgyvendinti savivaldybės funkcijas stiprinant šeimos politiką savivaldybėje ir stiprinti bendradarbiavimą ir koordinavimą tarp savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių.
5. Siekdama įgyvendinti savo veiklos tikslą, Komisija vykdo šias funkcijas:
5.1. analizuoja, stebi ir vertina savivaldybės teisės aktų, turinčių įtakos šeimų padėčiai savivaldybėje, rengimą ir įgyvendinimą ir gali teikti Savivaldybės tarybai pasiūlymus dėl:
5.1.1. šeimos stiprinimo prioritetų nustatymo savivaldybėje;
5.1.2. šeimos stiprinimo programų ir priemonių savivaldybės strateginiuose plėtros ir veiklos planuose numatymo;
5.1.3. šeimų organizacijų ir su šeimomis dirbančių organizacijų veiklos rėmimo;
5.1.4. kompleksiškai teikiamos pagalbos šeimai organizavimo ir prevencinių priemonių skatinimo bei rėmimo;
5.1.5. aktualių šeimoms klausimų sprendimo;
5.1.6. telkimo bendram darbui savivaldybės institucijų ar įstaigų ir šeimų organizacijų bei su šeimomis dirbančių organizacijų, jų bendradarbiavimo skatinimo, stiprinimo, tobulinimo;
5.1.7. viešųjų paslaugų šeimoms prieinamumo ir efektyvumo gerinimo;
5.1.8. kitų šeimoms aktualių klausimų.
5.2. Teikia savivaldybės institucijoms ir įstaigoms pasiūlymus dėl veiksmų kuriant šeimai palankią aplinką savivaldybėje tobulinimo.
5.3. Informuoja visuomenę apie Komisijos tikslus ir veiklą.
5.4. Vykdo kitas teisės aktų nustatytas funkcijas.

III SKYRIUS
KOMISIJOS TEISĖS IR PAREIGOS

6. Komisijos nariai, įgyvendindami Komisijai pavestas funkcijas, turi teisę:
6.1. dalyvauti Savivaldybės tarybos, savivaldybės institucijų sudarytų darbo grupių ir komisijų posėdžiuose, kuriuose svarstomi su šeima susiję klausimai;
6.2. gauti iš valstybės ir savivaldybės administracijos padalinių, skyrių, kitų įstaigų bei organizacijų informaciją bei dokumentus, kurių reikia nuostatuose numatytoms Komisijos funkcijoms vykdyti;
6.3. kviesti į savo posėdžius valstybės ir savivaldybės institucijų ir įstaigų, nevyriausybinių organizacijų ir kitų įstaigų atstovus, nepriklausomus ekspertus;
6.4. dalytis patirtimi su kitų savivaldybių šeimos komisijomis, komitetais ir tarybomis;
6.5. bendradarbiauti su kitomis savivaldybėje veikiančiomis įstaigomis ir organizacijomis, dirbančiomis su šeimomis.
7. Komisijos nariai, vykdydami Komisijai pavestas funkcijas, privalo:
7.1. dalyvauti Komisijos posėdžiuose. Jei dėl pateisinamų priežasčių negali dalyvauti, privalo pranešti Komisijos pirmininkui ar sekretoriui apie nedalyvavimą; 
7.2. laikytis konfidencialumą ir duomenų apsaugą reglamentuojančių teisės aktų nuostatų;
7.3. teikti visą turimą informaciją, reikalingą Komisijos funkcijoms vykdyti;
7.4. būti objektyvūs, nešališki, gerbti posėdžiuose dalyvaujančių asmenų teises. 

IV SKYRIUS
KOMISIJOS SUDARYMAS IR DARBO ORGANIZAVIMAS

8. Komisijos nuostatus ir jos sudėtį tvirtina Savivaldybės taryba. Komisijos sudėtis tvirtinama Savivaldybės tarybos kadencijos laikotarpiui. 
9. Komisija gali būti sudaroma iš Savivaldybės tarybos narių, savivaldybės administracijos valstybės tarnautojų ir / ar darbuotojų, dirbančių pagal sutartis, biudžetinių ir viešųjų įstaigų, veikiančių švietimo, kultūros, sporto, sveikatos, socialinės paramos ar socialinių paslaugų teikimo, infrastruktūros gerinimo srityse (bent vienoje iš išvardintų sričių), atstovų, ekspertų, gyvenamųjų vietovių bendruomenių, organizacijų, dirbančių su šeimomis, atstovų.
10. Komisijos sudėtis: Komisijos pirmininkas, pirmininko pavaduotojas, sekretorius ir nariai.
11. Komisijos pirmininką iš Komisijos narių skiria Savivaldybės taryba. 
12. Komisijos pirmininko pavaduotoją ir sekretorių Komisija iš savo narių išsirenka pirmojo posėdžio metu.
13. Pagrindinė Komisijos veiklos forma yra posėdžiai. Posėdis gali vykti ir nuotoliniu arba mišriuoju būdu (daliai Komijos narių fiziškai susirenkant į posėdį, o kitai daliai dalyvaujant nuotoliniu būdu).
14. Komisijos posėdžiai yra atviri, juose gali dalyvauti svarstomais klausimais suinteresuoti ir kviestiniai asmenys. 
15. Komisijos posėdžiai šaukiami prireikus, bet ne rečiau kaip kas 6 mėnesiai. Posėdžius šaukia Komisijos pirmininkas, kai jo nėra, – pirmininko pavaduotojas.
16. Komisijos darbui vadovauja Komisijos pirmininkas, kai jo nėra, – pirmininko pavaduotojas.
17. Komisijos pirmininkas:
17.1. nustato Komisijos posėdžio laiką ir vietą;
17.2. vadovauja Komisijos veiklai ir pirmininkauja posėdžiams;
17.3. organizuoja Komisijos darbą ir atsako už jai pavestų funkcijų vykdymą;
17.4. pasirašo Komisijos posėdžio protokolus, kitus dokumentus, susijusius su Komisijos veikla;
17.5. kontroliuoja Komisijos pasiūlymų ir išvadų pateikimą Savivaldybės tarybai, kitoms savivaldybės institucijoms ir įstaigoms;
17.6. veikia Komisijos vardu, atstovauja jai Savivaldybės taryboje, kitose institucijose ir organizacijose arba įgalioja tai daryti kitus Komisijos narius;
17.7. kartu su komisijos nariais rengia siūlymus dėl Šeimos stiprinimo programos ir jos įgyvendinimo priemonių.
18. Komisijos sekretorius:
18.1. suderinęs su Komisijos pirmininku informuoja Komisijos narius apie posėdžio laiką, vietą ir pateikia posėdžio darbotvarkę;
18.2. pateikia Komisijai būtinus dokumentus svarstomu klausimu;
18.3. rašo posėdžio protokolą;
18.4. pasirašo Komisijos posėdžio protokolą;
18.5. organizuoja Komisijos pasiūlymų ir išvadų pateikimą Savivaldybės tarybai, kitoms savivaldybės institucijoms ir įstaigoms; 
18.6. vykdo kitus Komisijos pirmininko pavedimus Komisijos posėdžio rengimo klausimais.
19. Komisija sprendimus priima posėdyje dalyvaujančių narių balsų dauguma. Jei balsai pasiskirsto po lygiai, lemiamą balsą turi Komisijos pirmininkas. 
20. Komisijos sprendimai įforminami Komisijos posėdžių protokolais. Protokolai pasirašomi ne vėliau kaip per 10 darbo dienų po Komisijos posėdžio. Komisijos protokole turi būti nurodytos esminės klausimo nagrinėjimo aplinkybės, posėdžio data, protokolo eilės numeris, posėdžio dalyviai, svarstomų klausimų eilės numeriai ir pavadinimai, pasisakę asmenys, priimtas siūlymas, balsavimo rezultatai ir posėdžių dalyvių atskiros nuomonės, jei tokios buvo pateiktos. 
21. Komisijos sprendimai yra rekomendacinio pobūdžio.
22. Už Komisijos veiklos rezultatus yra atsakingas Komisijos pirmininkas.
23. Už Komisijos dokumentų registravimą, Komisijos posėdžių protokolų įforminimą, sprendimų išsiuntimą suinteresuotiems asmenims ir informacijos apie Komisijos veiklą skelbimą Savivaldybės interneto svetainėje yra atsakingas Komisijos sekretorius.
24. Komisijos posėdis yra teisėtas, jeigu jame dalyvauja daugiau kaip pusė komisijos narių. Sprendimai yra priimami paprasta balsų dauguma. 


V SKYRIUS
BAIGIAMOSIOS NUOSTATOS

25. Komisijos protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.
26. Komisijos nuostatai gali būti keičiami, papildomi pasikeitus norminiams teisės aktams Savivaldybės tarybos sprendimu. 
PATVIRTINTA
Alytaus rajono savivaldybės tarybos
2023 m. rugpjūčio 29 d. 
sprendimu Nr. K-179

